BASES REGULADORAS PARA A CONCESIÓN DE SUBVENCIÓNS DESTINADAS A ENTIDADES DEPORTIVAS DE MARÍN, PARA O FOMENTO DA PRÁCTICA DEPORTIVA E A PARTICIPACIÓN FEDERADA NA TEMPADA 2018-2019
ADMINISTRACIÓN LOCAL — Municipal — Marín (Subvencións e axudas, 12/11/2019)

Mediante resolución da Alcaldía nº 2.343 de data 23.09.19 foron aprobadas as bases reguladoras para a concesión de subvencións destinadas a entidades deportivas de Marín, para o fomento da práctica deportiva e a participación federada na tempada 2018-2019, procedéndose á súa convocatoria. Dando cumprimento a dita resolución, procédese á publicación íntegra das mesmas para xeral coñecemento.1.1. De conformidade cas competencias atribuídas a este Concello polo artigo 25 da Lei 7/1985, de 2 de abril, Reguladora de las Bases de Réxime Local, na Lei 3/2012 de 3 de abril, Xeral do Deporte de Galicia, e en aplicación do artigo 23 da Lei 38/2003, de 17 de novembro, Xeral de Subvencións, convócanse subvenciones destinadas a fomentar a práctica deportiva e a participación en competición federada para a temporada 2018/2019.1.2. A presente convocatoria rexerase polas bases reguladoras e polas normas contidas na Ordenanza Xeral de Subvencións do Concello de Marín, aprobada polo Pleno en sesión de data 14 de xaneiro de 2005, publicado o texto íntegro no Boletín Oficial de la Provincia de data 1 de abril de 2005.1.3. Así mesmo na tramitación do gasto derivado desta convocatoria específica terase en conta o establecido nas Bases de Execución do Orzamento Municipal do exercicio 2018, prorrogado ao 2019.1.4. No non previsto nas presentes bases, estarase ó disposto na Lei 9/2007 de Subvencións de Galicia, Lei 38/2009 Xeral de Subvencións, e regulamentos de desenvolvemento de ambas. A presente convocatoria ten por obxecto a regulación do procedemento de concesión de subvencións en réxime de concorrencia competitiva a entidades deportivas e outras entidades con personalidade xurídica e capacidade de obrar do Concello de Marín, sen ánimo de lucro, cuio obxecto sexa a práctica deportiva.3.1.—Gastos subvencionables. Os gastos subvencionables corresponderán ó funcionamento da entidade e gastos ocasionados pola actividade federada propia desta (é dicir, os motivados pola participación en competicións deportivas federadas), entre os que se inclúen os seguintes: Quedan excluídos os gastos por investimento en instalacións deportivas (obras) e os gastos referidos á organización das Escolas Deportivas Municipais por parte das entidades deportivas adxudicatarias. O IVE soportado unicamente será subvencionable respecto daquelas entidades que acrediten a exención do imposto.3.2.—Período subvencionable. Entenderase por tempada 2018-2019 a que abrangue dende o 01 de xullo de 2018 ata o 30 de xuño de 2019. No caso de deporte que teña unha tempada diferente achegarase acreditación da entidade federativa nese sentido. De non achegarse dita documentación, tomarase en consideración o período anterior (01/07/18 a 30/06/19) 3.3.—Contía global da convocatoria. A contía total que se destina a esta finalidade é de 45.000,00 €; con cargo á aplicación orzamentaria 341 489.00. A presente convocatoria tramítase de xeito anticipado, ao abeiro do disposto no artigo 56 do Real decreto 887/06, de 21 de xullo, polo que se aproba o regulamento da lei xeral de subvencións. Por tanto, a concesión de achegas queda condicionada á existencia de crédito adecuado e suficiente no momento da resolución de concesión, que terá lugar no exercicio 2020.3.4.—Contía individual das achegas. A subvención non poderá superar o 90% do custo das actividades ou programa de actividades que se realicen e respecto dos cales se solicita o outorgamento da subvención, sen que en ningún caso poida ser de tal contía que, illadamente ou en concorrencia con subvencións e axudas doutras Administracións Públicas ou outros entes públicos ou privados, supere o custo total da actividade a desenvolver polo beneficiario. O mesmo criterio será aplicable aos ingresos que obteña a asociación para o financiamento da actividade para a que solicita a subvención.3.5 Compatibilidade con outras achegas e ingresos específicos. As achegas concedidas ao abeiro desta convocatoria serán compatibles con outras subvencións, axudas, ingresos ou recursos para a mesma finalidade, procedentes de calquera Administracións ou entes públicos ou privados, nacionais, da Unión Europea ou de organismos internacionais.4.1.—Poderán solicita-las subvencións reguladas na presente convocatoria os clubs e entidades deportivas locais de carácter federado, non mercantís, non profesionais e consecuentemente sen ánimo de lucro inscritas no Rexistro Municipal de Asociacións do Concello de Marín. En aplicación do disposto no artigo 14 do Regulamento do Rexistro Municipal de Asociacións, será requisito imprescindible que os datos da entidade figuren no Rexistro debidamente actualizados, o que implica que todas as persoas que asinan a solicitude consten no mesmo como titulares dos cargos que ostenten.4.2.—Quedan excluídos desta convocatoria as seguintes entidades: 5.1.—Prazo de presentación. As solicitudes para tomar parte neste procedemento deberán ser presentadas no prazo de 10 días hábiles contados a partir do seguinte ó da publicación no BOP do extracto da convocatoria.5.2 Presentación electrónica da solicitude. De acordo co disposto no artigo 14.2 a) da LPACAP, as persoas xurídicas estarán obrigadas a relacionarse a través de medios electrónicos cas Administracións Públicas para a realización de calquera trámite dun procedemento administrativo. En consecuencia, tanto a presentación da solicitude de subvención, como o resto de escritos aportados no marc o procedemento, deberán presentarse por medio da sede electrónica do Concello.5.3.—Documentación a achegar. Os interesados en obter esta subvención deberán solicitalo mediante a cumprimentación do formulario on line existente na sede electrónica, ao que deberán adxuntar a seguinte documentación: En aplicación do disposto no artigo 23.3 da LXS, a presentación da solicitude por parte do beneficiario levará a autorización ao órgano xestor para solicitar os certificados a emitir pola Axencia Estatal de Administración Tributaria e pola Tesouraría Xeral da Seguridade Social. Sen prexuízo de que dita documentación, poida, no seu caso, ser achegada polo interesado. O Concello de Marín xestionará de oficio á incorporación ao expediente do certificado municipal acreditativo do cumprimento das obrigas fiscais coa Facenda Local, así como de inscrición no Rexistro Municipal de Asociacións. A Concellaría de Deportes do Concello revisará os expedientes de solicitude e verificará que conteñan a documentación esixida. De existir algún defecto na solicitude ou documentos que se acheguen, seralle notificado ó interesado para que nun prazo de 10 días emende o defecto ou achegue os documentos preceptivos, con indicación de que se non o fixera considerarase desistido na petición despois da correspondente resolución, de conformidade co disposto no artigo 23.5 da Lei 38/2003, de 17 de novembro, Xeral de Subvencións. A avaliación das solicitudes presentadas realizarase por un órgano colexiado conformado polo Concelleiro delegado designado pola Alcaldesa, e dous funcionarios, actuando un deles como secretario. Os criterios de avaliación para o outorgamento de subvencións e fixación da súa contía, serán os seguintes: 7.1 Datos deportivos a valorar, que serán certificados polas Federacións 7.2 Datos económicos a valorar, que serán certificados polas Federacións A Federación Galega ou Española da modalidade deportiva á que pertenza a entidade solicitante deberá certificar os datos recollidos no Anexo 4 a fin de poder valorar os apartados 6.1 e 6.2. Esta certificación non poderá ser substituída por ningún outro documento que aporte a entidade solicitante.7.3.—Explicación dos criterios de valoración de cada un dos puntos anteriores: 7.3.1 A) No caso de entidades de competición oficial por ligas asignarase nivel en función da liga en que participe na categoría sénior ou absoluta: Nivel 1 – 1º división-20 puntos; Nivel 2 – 2º división – 18 puntos; Nivel 3 – 3º división – 16 puntos; Nivel 4 – 4º división – 12 puntos; Nivel 5 – 5º división – 8 puntos; Nivel 6 – 6º división – 6 puntos; Nivel 7 – 7º división – 4 puntos e Nivel 8 – 8º división e posteriores – 1 punto B) No caso de entidades de competición oficial por campionatos en que participe a categoría sénior ou absoluta: Nivel 1 – Participación en >20 campionatos de nivel internacional – 20 puntos; Nivel 2 – Participación entre 20 e 15 campionatos de nivel internacional – 18 puntos; Nivel 3 – Participación entre 14 e 10 campionatos de nivel internacional – 16 puntos; Nivel 4 – Participación en <9 campionatos de nivel internacional – 12 puntos; Nivel 5 – Participación entre >5 campionatos de nivel nacional – 8 puntos; Nivel 6 – Participación en <5 campionatos de nivel nacional – 6 puntos; Nivel 7 – Participación en >1 a 5 campionatos de nivel autonómico – 4 puntos e Nivel 8 – Participación en >1 campionatos de nivel inferior ao autonómico (provincial, local, ….) – 1 punto 7.3.2 Atenderase ao número de licencias previas á categoría absoluta, certificadas pola federación deportiva correspondente. Por cada licencia 0,2 puntos con redondeo al alza 1 punto.7.3.3 A) Modalidade de deporte colectivo: Nivel 1 – Participación en Campionatos de España de >5 equipos da entidade – 10 puntos; Nivel 2 – Participación en Campionatos de España de >2 equipos da entidade – 8 puntos; Nivel 3 – Participación en Campionatos de España de 1 equipo da entidade – 6 puntos. B) Modalidade de deporte individual: Nivel 1 – Participación en Campionatos de España de >20 deportistas da entidade – 10 puntos; Nivel 2 – Participación en Campionatos de España de 10 a 20 deportistas da entidade – 8 puntos; Nivel 3 – Participación en Campionatos de España de 1 a 9 deportistas da entidade – 6 puntos.7.3.4 Valorarase a paridade entre sexos existente na entidade deportiva, segundo o número de licencias previas á categoría absoluta e anteriores: Nivel 1–Se a porcentaxe de deportistas do clube cuxo sexo é o minoritario entre os integrantes do mesmo está entre o 41% e o 50%: 20 puntos; Nivel 2–Se a porcentaxe de deportistas do clube cuxo sexo é o minoritario entre os integrantes do mesmo está entre o 31% e o 40%: 14 puntos; Nivel 3–Se a porcentaxe de deportistas do clube cuxo sexo é o minoritario entre os integrantes do mesmo está entre o 21% e o 30%: 10 puntos; Nivel 4–Se a porcentaxe de deportistas do clube cuxo sexo é o minoritario entre os integrantes do mesmo está entre o 11% e o 20%: 6 puntos; Nivel 5–Se a porcentaxe de deportistas do clube cuxo sexo é o minoritario entre os integrantes do mesmo está entre o 5% e o 10%: 3 puntos.7.3.5 Valorarase a categoría dos adestradores do clube: a) Por cada adestrador de nivel 3 – 5 puntos; b) Por cada adestrador de nivel 2 – 3 puntos; c) Por cada adestrador de nivel 1 – 1 punto.7.3.6 Se a entidade aportou participantes á Selección Española para competicións oficiais, 5 puntos. Se a entidade aportou participantes á Selección Galega para competicións oficiais, 3 puntos.7.3.7 Valorarase o número de licencias de xogadores minusválidos ou con discapacidade física da entidade: Por cada licencia–1 punto.7.3.8 Teranse en conta os gastos soportados durante o ano 2019, ou no seu caso, na tempada deportiva 2018/2019. Enténdese por gastos federativos, todos aqueles certificados pola federación galega ou española necesarios para o normal desenvolvemento da actividade. Obterase 1 punto por cada 500 euros de gasto. As fraccións contabilizaranse redondeándose a alza en 1 punto. Os gastos son referidos para os equipos ou deportistas da entidade de categoría previa á categoría absoluta.7.4.—Datos a certificar pola Federación Galega ou Española referidos á tempada 2018/2019. I. Competición deportiva principal na que participa o EQUIPO SÉNIOR ABSOLUTO da entidade: a. Se a competición é un SISTEMA DE LIGA: Indicarase a denominación da liga na que compite e a súa orde dentro do ámbito nacional. b. Se a competición é un SISTEMA DE CAMPIONATOS (oficiais organizados por Federacións Autonómicas, Nacional ou Internacionais): Indicarase o número de campionatos internacionais, nacionais, autonómicos e provinciais/locais nos que compita a entidade. c. No caso de no existir categoría sénior absoluto na entidade, deberase indicar expresamente. II. Número de licencias federativas EN CATEGORÍA PREVIA Á ABSOLUTA, clasificando o número segundo o sexo, masculino ou feminino. III. Participación en Campionatos de España EN CATEGORÍA PREVIA Á ABSOLUTA: a. En modalidade de DEPORTE COLECTIVO: Nº de equipos do clube que participaron en campionatos de España. b. En modalidade de DEPORTE INDIVIDUAL: N de deportistas do clube que participaron en campionatos de España. IV. Número e a categoría dos adestradores da entidade de NIVEL III (Nivel máximo nacional), NIVEL II e NIVEL I. V. Aportación de deportistas á Seleccións: Indicar se a aportación foi á Selección Española e/ou á Selección Galega. VI. Número de licencias federativas deporte minusválidos ou con discapacidade física. VII. Importe dos gastos federativos EN CATEGORÍA PREVIA Á ABSOLUTA VIII. Indicación ao respecto da expulsión dalgún dos equipos do club da competición federada durante a tempada 18/19 A concesión das subvencións realizarase mediante un réxime de concorrencia competitiva e será aprobada por resolu­ción de Alcaldía. Á vista do Informe da Comisión Avaliadora, formularase proposta de resolución polo concelleiro designado pola Alcaldesa, que deberá publicarase no taboleiro de anuncios do Concello e notificarse aos interesados para que no prazo de dez días presenten as alegacións que estimen pertinentes. Examinadas as alegacións aducidas polos interesados, formularase polo concelleiro designado pola Alcaldesa proposta de resolución definitiva. Á vista da proposta de resolución definitiva, e previo Informe da Intervención municipal, corresponde á Sra. Alcaldesa a resolución do expediente. A resolución conterá, en todo caso e de xeito expreso, a desestimación das solicitudes que non acceden á subvención. O prazo máximo para dictar e notificar resolución do procedemento será de seis meses, a contar desde a publicación no BOP do extracto desta convocatoria. O vencemento do prazo sen notificarse resolución, os interesados entenderán desestimada por silencio administrativo a solicitude de concesión de subvención. A resolución do procedemento será notificada aos interesados e se entenderá aceptada salvo renuncia exp resa.9.1.—Pagamento. O pagamento da subvención realizarase previa comprobación da xustificación presentada pola entidade xunto ca solicitude de achega.9.2.—Xustificación e documentación. Excepcionalmente, e posto que o período subvencionable ten rematado xa ao momento de efectuar a presente convocatoria, a documentación xustificativa da realización da actividade deberá se achegada xunto ca solicitude de subvención. A documentación necesaria para xustificar a subvención será a seguinte: 9.3.—Forma de realización dos pagamentos por parte do beneficiario. Sempre que os gastos superen os 150 €, deberán ter sido abonados formas de pagamento a terceiros/as que poidan acreditar mediante documento expe­dido por unha entidade financeira (transferencia bancaria, tarxeta de crédito, tarxeta de débito, cheque ou talón nominativo, etc) no que quede identificada a persoa ou entidade beneficiaria, o importe e a data de pagamento. Só excepcionalmente poderá utilizarse o pagamento en metálico cando non sexa posible outra forma alternativa (peaxe de autoestrada, tícket de aparcadoiro etc). Procederase ó reintegro das cantidades percibidas polas entidades deportivas en concepto de subvención e á esixencia dos xuros de demora desde o momento do pagamento, cando concorra algunha das circunstancias referidas no artigo 33 da LSG. As entidades beneficiarias ás que lles resulta de aplicación obrigatoria o Plan de contas adaptado ás entidades non lucrativas, en particular no que se refire ás súas obrigas contables, estarán ao disposto no RD 1491/2011, do 24 de outubro, polo que se aproban as normas de adaptación do Plan Xeral de Contabilidade ás entidades sen fins lucrativos e o modelo de plan de actuación das entidades sen fins lucrativos, e demais normas de desenvolvemento deste; as restantes entidades beneficiarias levarán os seguintes libros e rexistros: Así mesmo, as entidades beneficiarias das subvencións teñen a obriga de conservaren os documentos xustificativos da aplicación dos fondos recibidos durante un mínimo de catro anos, que se han contar dende a data da percepción ou cobramento da subvención, en tanto que poderán ser obxecto das correspondentes actividades de control. Aos efectos do disposto no artigo 17.3 n) da LXS, e posto que a documentación xustificativa da realización da actividade deberá se achegada xunto ca solicitude de subvención, as presentes bases non contemplan criterios de gradación dos posibles incumprimentos de condicións impostas con motivo da concesión das subvencións. A publicidade das subvencións concedidas será efectuado de acordo co previsto no artigo 20.8. b) da LXS.